GiliGold/VAD_KnessetCorpus huggingface dataset:
גיא בוסי:
לא בכדי אנחנו נמצאים בוועדת הכנסת ולא ייתכן וזה לא מקובל וזה פשוט בלתי נתפס בשום קנה מידה שאנחנו נקבל החלטה כשהוועדה נמצאת - - -
שלמה קרעי:
היועצת המשפטית לא כאן.
עו"ד גיא בוסי:
אז רגע, זה טיעון משפטי, אני יכול להמתין עד שהיא תשוב?
עו"ד גיא בוסי:
אדוני, אני יכול להמתין שארבל תשוב, כי אלה טיעונים משפטיים?
איתן גינזבורג:
לא, אתה יכול להמשיך.
שלמה קרעי:
מה לא?
שלמה קרעי:
הוא צריך שהיא תשמע אותם.
שלמה קרעי:
מה זה לא?
איתן גינזבורג:
נמצא כאן העוזר של היועץ המשפטי של הכנסת.
איתן גינזבורג:
אנא תמשיך, בבקשה.
שלמה קרעי:
איזה בדיחה.
עו"ד גיא בוסי:
אני חושב שהטיעון של "כנסת זוטא" מחייב עכשיו עמדה משפטית, מחייב עכשיו לתת תשובה לדבר הזה.
עו"ד גיא בוסי:
ושוב, כמו שאמרתי לכם, כנראה שכל בקשה שאני אבקש, לא תתקבל.
איתן גינזבורג:
קראתי לו עוזר, אבל הוא לא עוזר.
איתן גינזבורג:
הוא יועץ משפטי בלשכה המשפטית.
איתן גינזבורג:
הוא היועץ המשפטי של המליאה.
שלמה קרעי:
הוא כתב את חוות הדעת לדיון הזה, אדוני היושב-ראש?
איתן גינזבורג:
כרגע הוא נציג הלשכה המשפטית פה בדיון.
איתן גינזבורג:
בבקשה, עו"ד בוסי.
עו"ד גיא בוסי:
עכשיו, אדוני, אני רוצה לדבר על הבדל נוסף, וזה העניין העובדתי.
עו"ד גיא בוסי:
כמו שאמרתי לכם, יושב-ראש הוועדה לא דק פורתא בכל מה שקשור לחובת הבירור העובדתי.
עו"ד גיא בוסי:
סעיף 61 מחייב בירור עובדתי ולכן כל אחת ואחת מהאמירות שנאמרו כאן נבקש לבדוק ולראות.
עו"ד גיא בוסי:
אבל, אדוני, לפני כן טיעון משפטי מקדים.
בועז טופורובסקי:
בוסי, סעיף 61, איפה?
איתן גינזבורג:
חוק-יסוד: הכנסת.
אופיר כץ:
בועז, אתה לא אמור לדבר לפי מה שהוא טוען.
שלמה קרעי:
הגיעה השעה אחת, השר כהנא צריך להזמין משלוח וולט למגיש הבקשה.
איתן גינזבורג:
חבר הכנסת קרעי, אני מבקש ממך.
קריאה:
לפני השנ"צ.
מתן כהנא:
הוא אוכל גם מנות קרב, אתה מכיר אותו.
שלמה קרעי:
לא, מנות קרב לא הולך פה.
אופיר כץ:
תזמין לכולנו, גם ככה אנחנו משלמים את זה.
איתן גינזבורג:
חבר הכנסת כץ, די.
אופיר כץ:
גם ככה אנחנו משלמים את זה, אז תזמין לכולם.
איתן גינזבורג:
חבר'ה, די עם הבדיחות האלה.
איתן גינזבורג:
כן, בבקשה, עו"ד בוסי.
משה ארבל:
על חשבוננו.
עו"ד גיא בוסי:
מכובדיי חברי הוועדה - - -
יצחק פינדרוס:
עזוב, אני מפחד על הכשרות, שלא יזמין.
שלמה קרעי:
זה כשר, אבל מסריח.
עו"ד גיא בוסי:
זה בסיס הטיעון שלי ולכן אני רוצה קשב רב, אם אפשר בעיקר לגבי אלה שדעתם הקדומה כבר נשמעה.
עו"ד גיא בוסי:
אני אשמח אם יפסיקו לשחק בוואטסאפ ויקשיבו לי.
קריאה:
כשהם משחקים בוואטסאפ הם לפחות שקטים.
עו"ד גיא בוסי:
אומרת לכם היועצת המשפטית בחוות הדעת שהדרך היחידה לבחון את הדבר הזה היא אותה מילה "לרבות".
עו"ד גיא בוסי:
הווה אומר, אם מתבצעות פעולות נוספות מעבר לקבלת התמורה, הרי שאפשר לבחון את האמירות האלה.
יואב קיש:
לא, זה סופר קריטי, ארבל צריכה להיות פה.
יואב קיש:
לנקודה הזאת הוא חייב אותה.
עו"ד גיא בוסי:
אני חייב את ארבל אסטרחן.
עו"ד גיא בוסי:
אני חייב.
עו"ד גיא בוסי:
אם היא מדברת פה נגד חוות הדעת שלך, אם אפשר שלוש דקות עד שהיא תגיע.
יריב לוין:
היושב-ראש, אולי אפשר לעשות הפסקה.
איתן גינזבורג:
חברים.
איתן גינזבורג:
אני מבקש ממך להמשיך.
שלמה קרעי:
אבל הוא לא יכול להמשיך ככה.
עו"ד גיא בוסי:
הטיעון הוא מול חוות הדעת שלה.
משה ארבל:
הינה, היא נכנסה.
משה ארבל:
ברוכה הבאה.
דוד אמסלם:
תודה רבה שהיא באה.
בועז טופורובסקי:
אין סעיף 61 בחוק-יסוד: הכנסת.
ארבל אסטרחן:
חוק הכנסת.
עו"ד גיא בוסי:
לא אמרתי חוק-יסוד: הכנסת.
שלמה קרעי:
איתן אמר את זה, לא הוא.
יואב בן צור:
איתן אמר, זה לא הוא.
יואב קיש:
הוא אמר את זה לאיתן, לא לו.
עו"ד גיא בוסי:
בחוות הדעת שנמסרה לכם על ידי היועצת המשפטית לוועדה, שהסתמכה על חוות הדעת של היועץ המשפטי הקודם – באמת, אני מנסה להגיד את זה בכל הכבוד הראוי – אין קשר, ולו הקלוש ביותר, לדברי החקיקה שלכם.
עו"ד גיא בוסי:
אומרים בחוות הדעת שהמילה "לרבות" מוכיחה שלמעט תמורה, יש דברים נוספים שאפשר לראות אותם כפרישה.
עו"ד גיא בוסי:
ברור לי שאין מדובר בחוסר הבנה, אז יש כאן פשוט הטעיה.
עו"ד גיא בוסי:
יש כאן חקיקה שיפוטית של הייעוץ המשפטי.
עו"ד גיא בוסי:
אין קשר בין מה שקיבלתם – ואני רוצה להזכיר, אדוני, אתה לא כאן לבדך, אתה ממשיך דרכם של יושב-ראש ועדת הכנסת הקודם וזה שלפניו וזה שלפניו.
עו"ד גיא בוסי:
כולכם, אתם נושאים אתכם משא, משא של 73 שנות כנסת.
עו"ד גיא בוסי:
אינכם יכולים, או אסור לכם בתכלית האיסור, בגלל איזה גחמה פוליטית לרסק, פשוט לרסק את המסורת שלכם, וזה מה שעושים כאן.
עו"ד גיא בוסי:
אני פשוט לא מצליח להבין למה.
יצחק פינדרוס:
הינה, ביקשת מים, קיבלת.
עו"ד גיא בוסי:
"כל צמא לכו למים".
עו"ד גיא בוסי:
בואו נעשה הקדמה קצרה.
עו"ד גיא בוסי:
אנחנו מדברים על הצעת חוק-יסוד: הכנסת (תיקון מס' 12), שהתקבלה בשנת 1991.
עו"ד גיא בוסי:
אומנם הייתי ילד חרדי באותם ימים, אבל כמו שכולכם זוכרים, היה את הסיפור של "אברשה שוב הביתה", היה סיפור של, איך נקרא לזה, גניבה.
עו"ד גיא בוסי:
צריך לזכור, אותו אדם, אברשה – לא הכרתי אותו, קראתי את זה כדי להתכונן לקראת הדיון – קיבל שריון ברשימת המערך דאז, קיבל הבטחה להיות שר ושריון לכנסת הבאה.
עו"ד גיא בוסי:
זה גרם, כמו שהגדיר את זה חבר הכנסת צחי הנגבי, שהיה באותה ישיבה, לקֶבֶס בעם.
עו"ד גיא בוסי:
זה הביטוי.
עו"ד גיא בוסי:
אני חושב שהוא חבר הכנסת היחיד שנמצא כאן, אז כמובן נוכל לשמוע אחר כך מפי הגבורה.
צחי הנגבי:
המילה היא קַבָס.
עו"ד גיא בוסי:
אני מתנצל, קַבָס.
עו"ד גיא בוסי:
תודה.
צחי הנגבי:
פברואר 91'.
עו"ד גיא בוסי:
כתוב 91', התשנ"א -1991.
צחי הנגבי:
פה כתוב 90', אבל הדיון היה בפברואר 91'.
עו"ד גיא בוסי:
ולכן החליטו לחוקק חוק שימנע את הכלנתריזם הזה.
עו"ד גיא בוסי:
זאת הייתה המהות של החוק – רצו למנוע כלנתריזם.
עו"ד גיא בוסי:
עד כדי כך הדבר היה דרמטי ומהותי שהקימו ועדה משותפת לוועדת הכנסת ולוועדת חוק, חוקה ומשפט.
עו"ד גיא בוסי:
היו לה שני יושבי-ראש מקבילים – לין ומי שאחר כך היה יושב-ראש הכנסת מטעם הליכוד, תכף נגיע לזה בציטוטים.
עו"ד גיא בוסי:
היו שני יושבי-ראש והתנהלו שם – חבריי חברי הכנסת, ביקשתי שישימו את זה בפניכם.
עו"ד גיא בוסי:
אני מאמין באמונה שלמה שכולכם קראתם את החומר לקראת ההליך הזה, אם לא – זה לא בסדר – 11 דיונים.
עו"ד גיא בוסי:
איך אפשר לראות את מה ששלחתי?
עו"ד גיא בוסי:
זה נמצא בלפטופים?
ארבל אסטרחן:
אתה לא שלחת.
ארבל אסטרחן:
לבקשתך הכנתי את זה וזה מונח בפניהם.
עו"ד גיא בוסי:
אני מתנצל, אני לא שלחתי, ארבל הכינה את זה לבקשתי.
ארבל אסטרחן:
זה מונח באייפדים של כולם.
עו"ד גיא בוסי:
שימו לב, 11 ישיבות.
עו"ד גיא בוסי:
לא ישיבה אחת, כמו שחייב אותי היושב-ראש לסיים את דבריי וללכת הביתה.
עו"ד גיא בוסי:
11 ישיבות, עד כמה הנושא היה מהותי.
עו"ד גיא בוסי:
הישיבות לא היו לשווא, לא אכלו בהן בורקסים והלכו הביתה, אלא התנהלו דיונים, עקרו שם הרים, "משל שניים אוחזין בטלית, אחד אומר: 'כולה שלי', אחד אומר: 'חציה שלי'".
עו"ד גיא בוסי:
ממש דיונים, "שור שנפל לבור בשבת".
אורית סטרוק:
אבל, עו"ד בוסי, הם לא יכולים לעשות עכשיו 11 ישיבות, כי הם פוחדים שעוד שנייה הם מתפרקים ואין להם אפשרות.
איתן גינזבורג:
תודה, חברת הכנסת סטרוק, אנא לא להפריע.
אורית סטרוק:
אתה צריך להתחשב בהם.
משה טור פז:
"אל יתהלל חוגר כמפתח".
עו"ד גיא בוסי:
נו, ומה הייתה השאלה לפני כן?
איתן גינזבורג:
לא, בוסי, אני מבקש.
עו"ד גיא בוסי:
השאלה לפני הייתה "אם ישפוק עפר שומרון לשועלים אשר ברגליי".
איתן גינזבורג:
עו"ד בוסי, אתה לא חבר כנסת.
איתן גינזבורג:
אני מבקש שתטען את הטיעונים וזהו.
עו"ד גיא בוסי:
הבן אדם אמר "אל יתהלל חוגר כמפתח" ורציתי להשלים את הפסוק "אם ישפוק עפר שומרון לשועלים אשר ברגליי".
עו"ד גיא בוסי:
אם עשיתי חטאת, אני מתנצל.
דוד אמסלם:
כהנא טען טיעונים ענייניים שעכשיו אתה אומר לו?
עו"ד גיא בוסי:
אני רוצה להזכיר שהשר כהנא – לא חבר הכנסת, מר אמסלם – טען על מר נתניהו, טען על דברים מ-2009, טען על דברים מ-2013, וכשאני משלים את הפסוק מספר מלכים, אז זה כזה נורא?
עו"ד גיא בוסי:
באמת.
דוד אמסלם:
תסלח לי שאני לא יכול לקרוא לו "השר כהנא".
עו"ד גיא בוסי:
אני חוזר, 11 ישיבות שנעשו, וראו איזה פלא – על מה נסובו אותם דיונים?
עו"ד גיא בוסי:
הם נסובו בדיוק על השאלה שנמצאת כאן לפנינו: האם פרישה אידיאולוגית תהיה פרישה?
יואב קיש:
ללא תמורה הכוונה.
עו"ד גיא בוסי:
ללא תמורה, כמובן.
עו"ד גיא בוסי:
אני חוזר ואומר, הדיון שהתנהל - -
בלי מיצובישי.
עו"ד גיא בוסי:
- - האם פרישה אידיאולוגית ללא תמורה כמוה כפרישה?
עו"ד גיא בוסי:
היו דיונים ממש דרמטיים, כמו שאני מעריך שקראתם.
עו"ד גיא בוסי:
עד כדי כך הם לא הגיעו לפתרון, ממש תיקו, שהם אמרו נעשה מעשה שלא נעשה בכנסת – אני לא רוצה להטעות, אז היועצת המשפטית כאן יכולה להסביר – מספר מוגבל מאוד של פעמים והחליטו את הדיון ואת הוויכוח למליאת הכנסת.
צחי הנגבי:
שתי גרסאות.
עו"ד גיא בוסי:
גרסה א' וגרסה ב'.
עו"ד גיא בוסי:
תודה לאדוני.
עו"ד גיא בוסי:
חשוב מאוד שתקשיב, חבר הכנסת אמסלם.
עו"ד גיא בוסי:
חשוב מאוד.
עו"ד גיא בוסי:
מה אמרה גרסה א'?
עו"ד גיא בוסי:
הכול מכול וכול – ברגע שהצבעת, רואים אותך כפורש.
עו"ד גיא בוסי:
לא משנה מדוע, לא משנה למה, לא משנה אם קיבלת תמורה או לא קיבלת תמורה, זה מה שקורה.
עו"ד גיא בוסי:
וגרסה ב' מה אמרה?
עו"ד גיא בוסי:
שפרישה אידיאולוגית ללא תמורה אותה אנחנו לא נראה כפרישה.
עו"ד גיא בוסי:
אני חוזר: הווה אומר, האם המקרה של חבר הכנסת שיקלי, שאין מחלוקת שהפרישה שלו אידיאולוגית והוא לא קיבל תמורה – נזכיר, מי שקיבל תמורה ומבקש בקשת הפרישה, לא סתם תמורה - - -
דוד אמסלם:
עו"ד בוסי, הם יודעים את זה.
דוד אמסלם:
גם כהנא יודע את זה.
עו"ד גיא בוסי:
אבל חבר הכנסת אמסלם, מפאת כבודך, אל תפריע לי.
דוד אמסלם:
הם יודעים את זה, גם איתן יודע את זה.
עו"ד גיא בוסי:
חשוב לי הרצף.
איתן גינזבורג:
חבר הכנסת אמסלם, אבל אל תפריעו לו.
יואב קיש:
הוא מדבר פה על החוק.
יואב קיש:
מהות החוק הייתה - - -
איתן גינזבורג:
חבר הכנסת קיש, אל תפריעו לו.
דוד אמסלם:
רק דבר בסיסי, תעביר את זה - - -
איתן גינזבורג:
חבר הכנסת אמסלם, אל תפריע לו.
דוד אמסלם:
העולם הפוך.
דוד אמסלם:
אתה שומע את השקרים של כהנא - - -
איתן גינזבורג:
אבל תן לו לדבר בלי הפרעה.
איתן גינזבורג:
עו"ד בוסי אומר לך שזה מפריע לו, אז למה אתה מפריע לו?
שקרים?
כהנא?
שקרים וכהנא?
עו"ד גיא בוסי:
חבר הכנסת, "מאשר שמנה לחמו".
עו"ד גיא בוסי:
רגע, אז אני אומר ככה - - -
דוד אמסלם:
אופורטוניסט.
דוד אמסלם:
מוכר את המדינה בשביל תפקיד.
עו"ד גיא בוסי:
במחילה מכבודך, אני רוצה להשלים את הטיעון.
עו"ד גיא בוסי:
עצרת אותי ממש בשיא.
דוד אמסלם:
מדבר איתי על חילול השם.
איתן גינזבורג:
חבר הכנסת אמסלם, אתה מפריע לעו"ד בוסי.
עו"ד גיא בוסי:
אני חוזר ואומר, הוויכוח היה כזה שניצבו שתי העמדות אחת מול השנייה: אם כל פרישה תיראה כפרישה, כמובן בקבלת תמורה, או אם פרישה אידיאולוגית אנחנו נחריג אותה מהדבר הזה.
עו"ד גיא בוסי:
כמו שאמרתי, הדיון היה כזה דרמטי ומשמעותי שהם אמרו: די, אנחנו לא יכולים לקבל החלטה בוועדה.
עו"ד גיא בוסי:
צריך להודות שמי שהוביל את זה הוא חבר הכנסת צחי הנגבי, ולכן הציעו להעלות את זה למליאה.
עו"ד גיא בוסי:
אני חוזר ואומר, ההצבעה לא הייתה בוועדה המשותפת לוועדת הכנסת ולוועדת חוק, חוקה ומשפט.
עו"ד גיא בוסי:
ההצבעה הייתה במליאת הכנסת.
עו"ד גיא בוסי:
אתם מבינים עד כמה זה חריג?
עו"ד גיא בוסי:
זה אומר שמי שקיבל את ההחלטה - - -
ארבל אסטרחן:
זה קרה.
עו"ד גיא בוסי:
סליחה, אם זה לא חריג, כמה פעמים זה קרה?
ארבל אסטרחן:
זה קרה כשעלו גרסאות שונות.
עו"ד גיא בוסי:
זה עלה כשעלו גרסאות שונות, זאת אומרת שיש מקרים שאנחנו אומרים שחילוקי הדעות הם כאלה דרמטיים ל-12 חברים, אז בואו נכריע בפורום גדול יותר.
עו"ד גיא בוסי:
כל חברי הכנסת, או לפחות מליאת הכנסת כולה השתתפה בדיון הזה.
עו"ד גיא בוסי:
ולא נעשה חידון התנ"ך או איזה שאלה זהה, אבל הגרסה שחבר כנסת שפרש אידיאולוגית בלא קבלת תמורה, איננה חלק מהחוק.
עו"ד גיא בוסי:
אתם מבינים?
עו"ד גיא בוסי:
חבר הכנסת אשר, זה חשוב.
עו"ד גיא בוסי:
מה שקורה כאן, אסור שיקרה כאן.
עו"ד גיא בוסי:
אתם, חברי הכנסת, קבעתם שפרישה אידיאולוגית בלא תמורה איננה חלק מהדבר הזה.
עו"ד גיא בוסי:
ותראו מה קורה כאן, זה משהו שאתם עושים כבר שנים ואני לא מצליח להבין.
עו"ד גיא בוסי:
מדוע?
עו"ד גיא בוסי:
הגיע יועץ משפטי – שכמובן אני מכבד אותו – איל ינון, ובכלל לא מזכיר את זה בחוות הדעת, לא מדבר על מה שעשיתם, אלא רק אומר ש"לרבות" אומר שעוד מקרים.
עו"ד גיא בוסי:
אכן, בהגינותו הוא אומר שזה שדה שטרם נחרש ואין לנו תקדימים, אבל איך זה שחוות הדעת שנמצאת בפניכם חסרה את הדבר הזה?
עו"ד גיא בוסי:
איך בחוות הדעת שנמצאת בפניכם, שאמורה להיות הבסיס למה שאתם אמורים להכריע, לא נמצאה אותה החלטה שהייתה במליאת הכנסת?
עו"ד גיא בוסי:
אם לא הייתי מכיר את האנשים – אני בטוח שזו שגגה, אבל אם לא הייתי מכיר את האנשים הייתי אומר שהם עשו את זה בכוונה כדי לסמא עיניכם, כדי שלא תדעו על מה אתם מצביעים.
עו"ד גיא בוסי:
כיצד הדבר הזה ייתכן?
עו"ד גיא בוסי:
לכן אני אגיד את זה שוב ושוב ושוב - - - חברת הכנסת פינטו יצאה, צריך לבדוק בסטופר שזה בסדר.
עו"ד גיא בוסי:
זה חשוב, אדוני.
איתן גינזבורג:
אנחנו מנהלים את הדיון הזה.
איתן גינזבורג:
אתה רוצה גם לנהל את הדיון?
עו"ד גיא בוסי:
לא לנהל את הדיון, אבל דברים שחשובים לי – חשוב לי.
שלמה קרעי:
תפסיק לגעור בו, איתן.
איתן גינזבורג:
אל תיתן לי ציונים.
שלמה קרעי:
מה זה, כל מילה אתה גוער בו.
עו"ד גיא בוסי:
אני זוכר שהשר כהנא אמר שקרים ואדוני לא עצר אותו, אמר: תן לו לדבר.
יואב בן צור:
איתן, כמה אתה יכול לבזות את עצמך בשביל ראש הממשלה וימינה?
יואב בן צור:
אתה בחור הגון, באמת.
תן לזרום, איתן, תן לזרום.
עו"ד גיא בוסי:
כשהצד השני דיבר, לא הפריעו לו פעם אחת על ידי יושב-ראש הוועדה, ויושב-ראש הוועדה סיסטמתית לא מפסיק להפריע לי.
כבר עשית פעם עבודה בשביל ניסנקורן והוא ירק עליך בפרצוף, אז תן לזרום, תן לזה לעבוד.
יש עוד שבועיים פגרה, אין הצבעות בכנסת.
דוד אמסלם:
הרסתם לו את החג, תן לו לדבר לפחות.
עו"ד גיא בוסי:
התכוננתי, לא הגעתי לכאן סתם.
מתן כהנא יש לו זמן.
עו"ד גיא בוסי:
אם יש משהו שלא נוח לשמוע, כמו שכהנא אמר קודם לכן - - -
כל החקיקה נעצרה - - -
דוד אמסלם:
השאלה היא למי לא נוח.
דוד אמסלם:
היה לו נוח לשמוע את כהנא, עכשיו לא נוח לו לשמוע אותך, אז הוא מפריע לך.
דוד אמסלם:
הוא שואל אותי למה אני הפרעתי לכהנא.
לכהנא יש זמן, שים לב.
האיש פה, הוא לא ב- - -
איתן גינזבורג:
לא הבנתי עכשיו, אני הפרעתי לבוסי כאילו?
איתן, אוהבים אותך פה, אתה יודע.
איתן גינזבורג:
אני הפרעתי לבוסי או שלושתכם שמדברים?
איתן גינזבורג:
לא הבנתי את האירוע עכשיו.
תן לו לנשום.
אנחנו נותנים לו לנשום רגע.
עד שהבאת לו סודה, גם לקח זמן.
איתן, היית כבר בסרט הזה שלושה ימים ולילות, אחר כך החברים שלך זרקו עליך את כל הצלחות.
איתן גינזבורג:
למה אתה אומר סתם?
כי אני הייתי איתך פה.
איתן גינזבורג:
אולי שלושה שבועות?
אני מדבר על שלושה לילות ספציפיים.
עו"ד גיא בוסי:
אני מצטער, אני חייב לחזור על הטיעון.
קח שלוק קודם, מים קודם.
אחמד טיבי:
אתם כל הזמן שותים, מדברים על מים...
אחמד, אתה פה?
אחמד טיבי:
אין בכם שום התחשבות בחבר שלכם.
שלום עליכם, אחמד.
יואב בן צור:
רמדאן כרים, אחמד.
משה טור פז:
בשביל זה נתנו לך מסבחה.
עו"ד גיא בוסי:
אני חוזר על הטיעון, גם בשביל חבר הכנסת בני בגין.
עו"ד גיא בוסי:
אז אני אומר כך: חילוקי הדעות היו כאלה דרמטיים, המדינה הייתה ממש שסועה – שוב, אני לא זוכר, הייתי נער צעיר – המדינה הייתה שסועה מאותם מהלכים.
עו"ד גיא בוסי:
לכן אתם קיבלתם החלטה – אני אומר "אתם", כי אני חוזר ואומר, אתם לא לבדכם.
עו"ד גיא בוסי:
הולכים אתכם חברי הכנסת מן העבר.
עו"ד גיא בוסי:
קיבלתם החלטה להקים ועדה משותפת לוועדת הכנסת ולוועדת חוק, חוקה ומשפט שתבחן את הסוגיה של תיקון 12.
עו"ד גיא בוסי:
אני אקצר, החלטתם, בגלל חילוקי הדעות, להביא את שתי הגרסאות בפני מליאת הכנסת: גרסה ראשונה אמרה שחבר הכנסת שפורש, בכל מקרה רואים אותו כפורש, כמובן בלא קבלת תמורה; הדבר השני, חבר הכנסת שפרש מבחינה אידיאולוגית ולא קיבל תמורה, אין רואים אותו כחבר כנסת פורש.
עו"ד גיא בוסי:
שיהיה ברור, הדברים נאמרו "ברחל בתך הקטנה", "בנך יחידך אשר אהבת את יצחק", מפורשות.
עו"ד גיא בוסי:
אין דרך לפרש את זה אחרת.
עו"ד גיא בוסי:
זה לא ליד, זה לא בגלל, זה לא אני לא יודע מה.
עו"ד גיא בוסי:
זה בול.
עו"ד גיא בוסי:
והדבר הזה חסר בחוות הדעת שנמצאת מולכם.
עו"ד גיא בוסי:
אני חוזר ואומר, הדבר הזה חסר בחוות הדעת שנמצאת מולכם, עד מתי אתם פוסחים על שני הסעיפים?
עו"ד גיא בוסי:
ועכשיו אני מבקש להגיע לדיון עצמו.
עו"ד גיא בוסי:
אם אתם יכולים לפתוח בבקשה את חוק-יסוד: הכנסת – זה צריך להיות בלפטופים שלכם בעמוד 2171 - - -
ארבל אסטרחן:
בקריאה השנייה והשלישית?
עו"ד גיא בוסי:
כן, קריאה שנייה ושלישית, תיקון מס' 12.
מיכל מרים וולדיגר:
איפה זה נמצא?
מיכל מרים וולדיגר:
יש שם הרבה מסמכים, איזה מהם?
אופיר כץ:
באיזה תיקייה, איתן?
עו"ד גיא בוסי:
זה לא בתיקייה, אבל עמוד – קודם כול, אני רואה שכולכם שולטים בחומר וקראתם הכול.
עו"ד גיא בוסי:
בעמוד 2171.
עו"ד גיא בוסי:
צריכים להגיע מוכנים לדיון.
איתן, שיחליפו אותך קצת?
רק הצעתי.
דוד אמסלם:
לא בתוך כמה ימים, בתוך פסח, מארגנים ככה מחטף כזה, ועוד כדי לסלק חבר כנסת.
חבר'ה, ראש הממשלה במתח, הוא מבקש לסיים את הדיונים כמה שיותר מהר.
הוא במתח.
זה מתנגש לו עם השנ"צ בעוד שלושת-רבעי שעה.
עו"ד גיא בוסי:
כמובן שלא נקרא הכול, אי אפשר, אבל נקרא את הדברים.
עו"ד גיא בוסי:
אני כמובן אקרא בקיצורים הנכונים ואני גם אשתדל לקרוא מהר: "כבוד היושב-ראש, כנסת נכבדה, אני מתכבד להביא לקריאה השנייה ולקריאה השלישית את חוק-יסוד: הכנסת (תיקון 12)" – זה החוק שאנחנו מדברים עליו עכשיו, ברגעים אלה.
עו"ד גיא בוסי:
וכדי להראות שדקתי פורתא, אני אומר, כתוב – "אני רוצה לציין שבחוק הזה דנו שתי ועדות לאחר שהוא עבר בקריאה ראשונה, ועדת הכנסת וועדת החוקה, חוק ומשפט".
עו"ד גיא בוסי:
כנראה שאז קראו לזה אחרת.
עו"ד גיא בוסי:
"בפני הוועדה עמדו שתי תפיסות יסוד" – שוב, הדברים האלה אינם נמצאים בחוות הדעת שלפניכם, בגלל זה אני ממש מבקש שתקשיבו – "בפני הוועדות עמדו שתי תפיסות יסוד: תפיסה אחת אמרה כי אם חבר כנסת פורש מסיעתו, נראה אותו כמי שמתפטר מהכנסת.
עו"ד גיא בוסי:
התפיסה השנייה אומרת שלא יראו אותו כמתפטר".
עו"ד גיא בוסי:
עברתי עמוד וחשוב שנקרא את העמוד הזה, כי זה מתקשר למה שקורה כאן.
עו"ד גיא בוסי:
מה שמנסה לעשות כאן מגיש הבקשה, חבריי חברי הכנסת, זה להתערב, לקחת את ההליכים הפנים-מפלגתיים ולהקיש אותם על הכנסת.
עו"ד גיא בוסי:
לא נוח למגיש הבקשה עם חבר הכנסת שיקלי, אז במקום שיתמודד מולו במפלגה שלו, במקום ששניהם יציעו את מרכולתם מול מרכז המפלגה או ועידת המפלגה - - -
דוד אמסלם:
יש להם דבר כזה?
עו"ד גיא בוסי:
אני שואל.
עו"ד גיא בוסי:
אני מזכיר שחוק המפלגות מחייב מוסד מרכזי ומוסד לבירור, מוסד שיפוטי.
עו"ד גיא בוסי:
ביקשתי ולא נתנו לי, אדוני, כנראה שזה היה בשלב שלא היית.
עו"ד גיא בוסי:
ביקשתי לקבל את תקנון החוקה של – כי הרי זה לא ימינה, זה צל"ש, ולא נתנו לי.
עו"ד גיא בוסי:
זה חלק מהפגיעה בזכות הטיעון.
עו"ד גיא בוסי:
אבל מה שנעשה כאן זה ניסיון – איך נקרא לזה?
עו"ד גיא בוסי:
אתם זוכרים את המערכון בחמישייה הקאמרית, שהוא ביקש לתת לישראלי עוד כמה מטרים?
עו"ד גיא בוסי:
did the Jewish suffered enough?
עו"ד גיא בוסי:
– מה שקורא כאן זה בדיוק אותו הדבר.
עו"ד גיא בוסי:
אמרו ניתן פטור למגיש הבקשה ונדלג על השלב של המפלגה/סיעה, לא נגרום לו לכל מיני בלגאנים פנים-מפלגתיים ונביא אותו ישר לכאן, למקום שיש לנו יתרון פוליטי.
עו"ד גיא בוסי:
בואו נראה מה אומרים על זה אותם חברי כנסת באותם ימים.
עו"ד גיא בוסי:
אני מצטט: "החוק לא בא להסדיר את היחסים הפנים-סיעתיים.
עו"ד גיא בוסי:
החוק לא קובע שום איסור או שום סנקציה על חבר כנסת המצביע במליאת הכנסת בניגוד לעמדתו".
עו"ד גיא בוסי:
חשוב שנבין את הדבר הזה.
עו"ד גיא בוסי:
אני חוזר – אני מצטער שאני חוזר, פשוט הדברים חשובים – הפעם הראשונה שהעניין הזה נדון, העותר היה המוסד לבירור עתירות של מפלגת העבודה, כי ההליכים המקדימים להפריש את מר פרס, את דליה איציק ואת חיים רמון נערכו במוסד לבירור עתירות של מפלגת העבודה.
עו"ד גיא בוסי:
תארו לכם שהתקנון או החוקה שהוסתרה נגלה בה שכדי להדיח חבר סיעת קדימה צריך לבצע - - -
ימינה.
עו"ד גיא בוסי:
ימינה, צריך לבצע - - -
אמיר אוחנה:
חבר'ה, בואו נרשום בפרוטוקול: קדימה – להלן ימינה.
איתן גינזבורג:
כבר רשמנו.
איתן גינזבורג:
אורית סטרוק אמרה קדימה קדימה - - -
עו"ד גיא בוסי:
אפילו שכתוב בתקנון של ימינה שכדי לבצע את הפעולה הזאת צריך רוב של 75% ממרכז המפלגה, או במקרה שלנו לפחות 40% מהסיעה.
עו"ד גיא בוסי:
אין את זה למבקש הפרישה.
עו"ד גיא בוסי:
אתם זוכרים שאם פרש, אין לו סיעה.
עו"ד גיא בוסי:
הבן אדם אומר "אחרי", מסתכל, אין אף אחד.
עו"ד גיא בוסי:
איך יכול להיות שהדבר הזה קורה?
עו"ד גיא בוסי:
ואני חוזר, הדבר הזה הוסתר ולא נכתב בחוות הדעת המשפטית.
יואב בן צור:
ארבל, לא מתאים.
ארבל אסטרחן:
אני אגיב לדברים האלה.
ארבל אסטרחן:
כמובן שלא נעשתה שום הטעיה של הוועדה.
עו"ד גיא בוסי:
רגע, אז צריך להסביר.
עו"ד גיא בוסי:
הייעוץ המשפטי המבריק והמעולה של ועדת הכנסת – אני אומר את זה ללא ציניות – מה עשה?
עו"ד גיא בוסי:
הסתמך על חוות דעת קודמות.
עו"ד גיא בוסי:
אם פעמיים גנבנו, אז מותר לנו לגנוב בפעם השלישית.
עו"ד גיא בוסי:
בפעם הראשונה נכתבה חוות דעת, עליה נכתבה עוד חוות דעת.
עו"ד גיא בוסי:
חוות הדעת הראשונה הסתירה את מה שאני מדבר עכשיו.
עו"ד גיא בוסי:
בשגגה, במזיד, מבלי משים, מישהו מחק את הפסקה הזאת.
איתן, נפגעתי...
איתן גינזבורג:
אתה לא חבר ועדה.
מגיע גם לעורך דין הפסקה, קצת.
מסכן.
יואב בן צור:
עכשיו רם שפע, אתה יכול להפריע - - -
עו"ד גיא בוסי:
אני יכול, חס וחלילה.
עו"ד גיא בוסי:
כמו שרם שפע יודע, הייתי גם היועץ המשפטי של מפלגת העבודה בשתי קדנציות.
יריב לוין:
אני מוכרח להעיר איזושהי הערה.
יריב לוין:
זה נכון שבאופן פורמלי זמן הדיון שבו חבר כנסת חייב להיות זה 50% מהזמן, אבל חברי כנסת שהם חברי ועדה ועתידים להשתתף בהצבעה, מן הראוי והמינימום הנדרש הוא שהיו שומעים את הטיעונים של השר כהנא ואת הטיעונים של עו"ד בוסי ושל חבר הכנסת שיקלי.
יריב לוין:
המצב שבו במהלך הטיעונים של עו"ד בוסי שורה ארוכה של חברי כנסת שעתידים להשתתף בהצבעה, לרבות יושב-ראש הוועדה, יוצאים החוצה, היא בעיניי דבר בלתי תקין.
יריב לוין:
אנשים זקוקים להפסקה, זה לגיטימי לגמרי.
יריב לוין:
תכריזו על הפסקה.
התנהלות פשוט ברוטלית.
יריב לוין:
כך צריך להיות, ותהיו כאן כאשר הטיעונים נשמעים.
יריב לוין:
אחרת אני לא מבין איך אפשר לקבל החלטה מושכלת ולהצביע באופן ענייני כשאת הטיעונים של הצדדים – אני כבר לא מדבר על טיעוני חברי הכנסת – לא שומעים.
שלמה קרעי:
אבל שירלי פינטו וטופורובסקי יכולים לצאת.
שלמה קרעי:
הם הכריזו שלא מעניין מה הטענות, הם מצביעים בעד.
רם שפע:
הם לא הכריזו את זה.
משה ארבל:
אבל אני רוצה התייחסות של הלשכה המשפטית לטענות של חבר הכנסת לוין.
משה ארבל:
יש כאן שאלה עקרונית, האם זה עומד - - -
רם שפע:
חוות הדעת שכולנו קראנו אותה, למרות הערותיו של עו"ד בוסי על קריאת מסמכים לפני דיונים, מסבירה באופן מאוד ברור את המהות של להיות בדיון ואם מישהו יוצא לכמה דקות להפסקה - - -
שלמה קרעי:
רם, אל תמציא כאן תקנון חדש.
משה ארבל:
רם שפע, בבית משפט, כאשר השופטים יוצאים להפסקה, אתה יוצא להפסקה.
רם שפע:
בואו נמשיך.
יואב בן צור:
אולי באמת נצא להפסקה, אנשים רוצים לאכול.
רם שפע:
זכות הדיבור שלו.
רם שפע:
לצאת להפסקה, זו אפשרות שאפשר לשקול.
ינון אזולאי:
יואב, עד שהוא יושב שם, אתה רוצה להוציא אותו להפסקה?
רם שפע:
אני, כמו שאתה מכיר אותי - - -
יואב בן צור:
לא, רם, תישאר שם אתה ואנחנו נצא להפסקה.
רם שפע:
בבקשה, עו"ד בוסי, אתה מוזמן להמשיך.
עו"ד גיא בוסי:
אדוני, אני קצת עייף, אפשר הפסקה של כמה דקות?
עו"ד גיא בוסי:
לא יותר משבע דקות מטכ"לי, אני צריך קצת מים וקצת להזיז את הרגליים.
עו"ד גיא בוסי:
אני יושב כבר שלוש שעות ועשרים וחמש דקות.
אני חושב שההתנהלות היא - - -
רם שפע:
אל תגיד "חבר'ה, חבר'ה".
רם שפע:
בוא, האדם מדבר כבר שלוש שעות רצוף.
יואב קיש:
אפילו יושב-ראש הוועדה הלך להפסקה.
יואב קיש:
תוציא לעשר דקות הפסקה.
רם שפע:
בסדר גמור - - -
עו"ד גיא בוסי:
התשובה היא לא?
עו"ד גיא בוסי:
מדהים שהתשובה היא לא.
רם שפע:
תמשיך את דבריך.
התייעצות סיעתית.
מה, תהיו אנושיים קצת.
מה קרה לכם?
רם שפע:
אנחנו אנושיים מאוד.
מתי הסתכלתם במראה לאחרונה?
רם שפע:
אם אתה רוצה שמישהו אחר ידבר ונחזור אליך, אני מוכן לאפשר לך את זה.
אה, בטח, אתה רוצה שיפסיק לדבר.
רם שפע:
לא, הוא פשוט מתכונן לטיעון.
אז תעמיד אותו פה עד מוות, נכון?
רם שפע:
כמו שאתה רואה, הוא פשוט מתכונן לטיעון.
יבגני סובה:
יעקב, איך הגעת לשלוש שעות.
יבגני סובה:
שעתיים הפרעתם לכולנו והוא אולי בקושי רבע שעה.
מיכל מרים וולדיגר:
הוא לא אמר שהוא מדבר שלוש שעות, הוא אמר שהוא יושב פה שלוש שעות.
יבגני סובה:
חבר הכנסת אשר אמר מדבר שלוש שעות.
אז טעיתי.
יבגני סובה:
רק תיקנתי אותך, זה הכול.
יואב בן צור:
איתן, אנחנו מבקשים הפסקה אם אפשר.
אדוני היושב-ראש, עו"ד בוסי ביקש שבע דקות הפסקה לשתיית מים ואוויר.
עו"ד גיא בוסי:
לא, לעצמות, אדוני.
אני חושב שכדין התייעצות סיעתית, אפשר לתת לו את זה.
איתן גינזבורג:
תודה על העצה.
להיות גם אנושיים.
ואני פונה למישהו שאני יודע שהוא אנושי.
עו"ד גיא בוסי:
אני רוצה לבקש בעצמי.
עו"ד גיא בוסי:
אדוני, רק שבע דקות למים וקצת להזיז את העצמות.
איתן גינזבורג:
אני מציע שקודם תסכם את הדברים.
עו"ד גיא בוסי:
מה לסכם את הדברים?
לא, הוא לא מסכם.
הוא בהתחלה.
עו"ד גיא בוסי:
איזה לסכם את הדברים?
עו"ד גיא בוסי:
אני רק בשלב המקדמי, אדוני.
עו"ד גיא בוסי:
אני ממש ממש מבקש, אתה שומע, אני יבש לחלוטין.
תן לו שבע דקות, מה קרה?
זה לא פיליבסטר.
עוד לא התחלנו את הפיליבסטר.
הזהירו אותך מפיליבסטר?
מה, אתה מקבל את השכר עכשיו לפי כמה פחות שעות תהיה הוועדה?
איזה שטויות אלה?
בן אדם מתחנן, אומר תנו לי מים ולצאת החוצה.
יואב קיש:
היושב-ראש יצא בעצמו למנוחה.
יואב בן צור:
איתן, נו באמת, גם חברי הכנסת צריכים קצת הפסקה.
לא, חברי הכנסת לא צריכים.
אחמד טיבי:
איתן, תן לי הערה לסדר דקה ואני מוותר על הזכות שלי.
פיקוח נפש?
אז בנט יהיה בלחץ עוד יום, מה קרה?
איתן גינזבורג:
חברי הכנסת, אני מבקש מכם.
אחמד טיבי:
יריב דיבר.
אבל הוא ביקש בקשה, אני לא מבין אותך.
איתן גינזבורג:
אני ביקשתי להמשיך בדיון, אז אנא תמשיכו בדיון.
איתן גינזבורג:
עו"ד בוסי, בבקשה.
איתן, אני פשוט לא מצליח להבין את הדבר הזה.
שבע דקות הפסקה, קח שש.
הבן אדם ביקש את זה.
אתה לא היית פה?
מה, אתה רוצה שהוא יתחנן.
לא די.
אתה היית עושה בדיוק כמוני, אותו הדבר, אם הייתם פה.
איתן גינזבורג:
לא, לא הייתי עושה כך.
איתן גינזבורג:
שמעתי את זה.
יואב בן צור:
איתן, יש תפילת מנחה, כולם רוצים להתפלל.
איתן גינזבורג:
חברים, מה קרה לכם?
איתן גינזבורג:
חבר הכנסת בן צור, די.
עו"ד גיא בוסי:
חבר הכנסת בן צור, אני גם רוצה להתפלל.
יואב בן צור:
עכשיו זה מנחה.
עו"ד גיא בוסי:
אדוני, אני אשמח להפסקת מנחה, אדוני.
עו"ד גיא בוסי:
מה, זה מצחיק להתפלל?
עו"ד גיא בוסי:
אני לא מבין.
עו"ד גיא בוסי:
מה זאת אומרת?
עו"ד גיא בוסי:
אני מתפלל שלוש פעמים ביום.
עו"ד גיא בוסי:
ביקשתי להתפלל, אני לא חושב שזה מצחיק.
עו"ד גיא בוסי:
אם מישהו מוצא את זה ממש מצחיק, זכותו.
יואב בן צור:
ב-13:30 יש תפילת מנחה ואנחנו מבקשים שתאפשר לנו להתפלל.
איתן גינזבורג:
חבר הכנסת בן צור, אני מודה לך.
איתן גינזבורג:
אני מבקש להמשיך בטיעונים.
אופיר כץ:
אבל תגיד מתי תהיה הפסקה.
אופיר כץ:
איתן, מה הסיפור?
אופיר כץ:
מה, עושים הפסקה.
יואב בן צור:
שר הדתות, אנחנו מבקשים, באמת, עם כל הכבוד, אתה אחראי על הדת במדינה, אנא השפעתך על יושב-ראש הוועדה שנוכל להתפלל תפילת מנחה.
יואב בן צור:
נו, באמת.
איתן גינזבורג:
אבל במה שאתם עושים אתם לא מאפשרים לעו"ד בוסי להמשיך את הדברים שלו ואתם פוגעים בו.
איתן גינזבורג:
זה מה שאתם עושים.
איתן גינזבורג:
אתם פשוט פוגעים בעו"ד בוסי.
יבגני סובה:
כמו שפגעתם בשיקלי גם.
יבגני סובה:
בלבלתם לו.